wickkiey/tamil-wikipedia-markdown huggingface dataset:
# புனைகதை உருவாக்க உணர்வு

**உருவாக்க உணர்வு** *(Simulated consciousness)* அல்லது **செயற்கை நனவு** *(synthetic consciousness)* போன்றவை அறிவியல் புனைகதைகளில் பல படைப்புகளின் கருப்பொருளாகும். இதன் கருப்பொருள் " ஒரு வாதில் மூளை " என்ற கருத்தாக்கத்திற்கு அப்பாற்பட்ட ஒரு படிமமாகும் , இதில் உணரப்பட்ட வெறும் நிலவல் மட்டுமல்ல , மூளையும் அதன் நனவும் உருவகப்படுத்தப்படுகின்றன..  

சுட்டானிசுலா இலெமின் பேராசிரியர் கோர்கொரான் (1961 இல் இலெம் வெளியிட்ட அவரது விண்மீன்களுக்கு இடையேயான பயணத்தின் போது ஐஜோன் டிச்சியைச் சந்தித்தார்) உருவகப்படுத்தப்பட்ட நனவான முகவர்கள் (உண்மையில் யதார்த்தத்தின் உருவகப்படுத்துதல் கருதுகோளின் நம்பகத்தன்மையை சோதிக்க நபர்கள்) அதாவது சொலிசிசம் பற்றிய யோசனை.  

1954 ஆம் ஆண்டு கதையான பிரடெரிக் போல் எழுதிய உலகத்தின் அடியில் ஒரு நிலவறை (தி டன்னல் அண்டர் தி வேர்ல்ட்) விளம்பர பரப்புரைகளின் செயல்திறனை ஓர்தலுக்காக ஒரு முழு நகரமும் உருவகப்படுத்தப்பட்டது மற்றும் ஒவ்வொரு நாளும் ஜூன் 15 என்று ஒருவர் திடீரென்று கவனிக்கும் கட்டத்தில் இருந்து சதி உருவாகிறது. போல் சிந்தனை விரிவாக தானியல் எப். கலோயின் *கள்ள உலகச் சந்தை(சிமுலாக்ரான் - 3* (1964)) புதினத்தில் விளக்கப்பட்டது இது சந்தை ஆராய்ச்சி நோக்கங்களுக்காக கணினி உருவகப்படுத்துதலாக உருவாக்கப்பட்ட ஒரு மெய்நிகர் நகரத்தின் கதையைச் சொல்கிறது. இந்த நகரத்தில் உருவகப்படுத்தப்பட்ட குடியிருப்பாளர்கள் செயற்கை நனவைக் கொண்டுள்ளனர் - குடியிருப்பாளர்களில் ஒருவரைத் தவிர மற்ற அனைவருக்கும் அவர்களின் உலகின் உண்மையான தன்மை தெரியாது.  

மேலும் , கிரெக் ஈகனின் பல்வேறு புதினங்கள் , அதாவது சேர்மான நகரம்(பெர்முடேஷன் சிட்டி) (1994), புலம்பெயர்ந்தவர்(டயஸ்போரா) (1997) ,சுசைல்டுவின் ஏணி(}*சுசைல்ட்சின்* லேடர்) (2002) ஆகியவை உருவகப்படுத்தப்பட்ட நனவு குறித்த கருத்தை ஆராய்கின்றன.
# சையத் அப்துல்லா பரேல்வி


**சையத் அப்துல்லா பரேல்வி** (*Syed Abdullah Barelvi*) இந்தியாவைச் சேர்ந்த ஓர் அரசியல்வாதியாவார். சையத் அப்துல்லா பிரெல்வி என்ற பெயராலும் இவர் அறியப்படுகிறார். இந்திய சுதந்திரப் போராட்ட அரசியல்வாதி, பத்திரிகையாளர் மற்றும் தி பாம்பே குரோனிக்கல் பத்திரிகையின் ஆசிரியர் என பன்முகத்தன்மையுடன் செயல்பட்டார். இந்தியாவில் முசுலீம்களின் உரிமைகளுக்காகப் போராடுவதற்காக 1929 ஆம் ஆண்டு சூலை மாதம் 8 ஆம் தேதியன்று காங்கிரசு முசுலிம் கட்சியை நிறுவினார். பரேல்வி இயக்கத்தின் நிறுவனரான இமாம் அகமது ரசா கான் பரேல்வியின் மாணவர் என்றும் இவர் அறியப்படுகிறார். 1924 ஆம் ஆண்டு தி பாம்பே குரோனிக்கிளில் பிரித்தானிய அரசுக்கு எதிராகக் குரல் எழுப்பத் தொடங்கினார்.  

## ஆரம்ப கால வாழ்க்கை
சையத் அப்துல்லா பரேல்வி 1891 செப்டம்பர் 18 அன்று பம்பாயில் (இப்போது மும்பை, மகாராட்டிரம்) சையத் அப்துல்லாவாகப் பிறந்தார். இவரது பெற்றோர் உத்தரபிரதேச மாநிலம் பரேலி மாவட்டத்தைச் சேர்ந்தவர்கள்.  

சையத் அப்துல்லா பரேல்வி அஞ்சுமன்-இ-இசுலாம் உயர்நிலைப் பள்ளியில் மெட்ரிகுலேசன் வரை படித்தார் மற்றும் எல்பின்சுடோன் கல்லூரியில் பட்டப்படிப்பை முடித்தார்.  

## தனிப்பட்ட வாழ்க்கை
சையத் அப்துல்லா பரேல்வி கைருன் நிசா ரசுவியை மணந்து கொண்டார். இத்தம்பதியருக்கு 4 குழந்தைகள் இருந்தனர்.
# நூற்றொகை அறிவியல் பகுப்பாய்வு


**நூற்றொகை அறிவியல் பகுப்பாய்வு** என்பது நூல்கள், கட்டுரைகள் மற்றும் பிற வெளியீடுகளை, குறிப்பாக அறிவியல் உள்ளடக்கங்களைப் பகுப்பாய்வு செய்யப் புள்ளியியல் முறைகளைப் பயன்படுத்துவது. இப்பகுப்பாய்வு முறை நூலகம் மற்றும் தகவல் அறிவியல் துறையில் பெரிதும் பயன்படுத்தப்படுகிறது. முதன்முதலில் பத்தொன்பதாம் நூற்றாண்டின் இறுதியில் வெளியான நூற்றொகைப் பகுப்பாய்வு முறை பின்னர் 1960களில் பிரைசு-கார்பீல்டு ஆகியோரின் ஆய்வுச் செயல்பாடுகளினால் முறைப்படுத்தப்பட்டது.  

இது **ஆய்வின் தாக்கம்** எனவும் குறிப்பிடப்படுகிறது. அதாவது, புலமைசால் இதழ்களுக்கும் நூல்களுக்கும் ஆய்வாளர்களுக்கும் பயன்படும் வகையில் அமைந்தவொரு மேற்கோள்கள் மற்றும் உள்ளடக்க பகுப்பாய்வின் அளவறி ஆய்வாகும். ஒரு குறிப்பிட்ட ஆய்வின் வெளியீடு, மற்ற வளங்களால் எத்தனை முறை மேற்கோள் காட்டப்படுகிறது என்பதை அளவிடுவதன் மூலம் அந்த ஆய்வின் தாக்கம் மதிப்பிடப்படுகிறது. இதன்மூலம் ஒரு குறிப்பிட்ட படைப்பு மற்ற கல்வி இலக்கியங்களில் ஏற்படுத்தும் தாக்கத்தை அளவிடலாம். நூற்றொகைப் பகுப்பாய்வு எப்போதும் தரமான சக ஆய்வர்களின் மதிப்பாய்வினாலும் ஆய்வாளரின் வாதத்தினாலும் வலுவூட்டப்பட வேண்டும்.
# இடைமாடி


சென்டர் செராமிக்கின் இடைமாடி]]  
ஒன்டாரியோவின் ஒட்டாவாவில் உள்ள முன்னாள் கேபிடல் சினிமாவின் முகக்கூடத்தின் மெஸ்ஸானைனின் காட்சி]]  

ஒரு இடைமாடி (**மெஸ்ஸானைன்** / / ˌmɛzəˈniːn / ; அல்லது இத்தாலிய மொழியில் , மெஸ்ஸானினோ ***)*** என்பது ஒரு கட்டிடத்தின் இடைநிலைத் தளமாகும், இது இரட்டை உயர உச்சவரம்புத் தளத்திற்கு கீழே உள்ள ஓரளவு திறந்திருக்கும் அல்லது கட்டிடத்தின் முழு தளத்திலும் நீட்டிக்கப்படாத, சாய்வு இல்லாத சுவர்களைக் கொண்ட ஒரு மாடி ஆகும். இருப்பினும், இந்த சொல் பெரும்பாலும் தரை தளத்திற்கு மேலே உள்ள தளத்திற்கு தளர்வாகப் பயன்படுத்தப்படுகிறது, குறிப்பாக மிக உயர்ந்த உச்சவரம்பு கொண்ட அசல் தரை தளம் கிடைமட்டமாக இரண்டு தளங்களாகப் பிரிக்கப்பட்டுள்ளது.  

மெஸ்ஸானைன்கள் பலவிதமான செயல்பாடுகளுக்காக கட்டப்படலாம். கிடங்குகளில் பயன்படுத்தப்படுவது போன்ற தொழில்துறை இடைமாடிகள் தற்காலிக அல்லது அரை நிரந்தர கட்டமைப்புகளாக இருக்கலாம்.  

ராயல் இத்தாலிய கட்டிடக்கலையில், *மெஸ்ஸானினோ* என்பது பகிர்வு மூலம் உருவாக்கப்பட்ட அறை என்று பொருள்படும், அது வளைவு அல்லது கூரை வரை கட்டப்படாது; இவை இத்தாலி மற்றும் பிரான்சில் வரலாற்று ரீதியாக பொதுவானவை, உதாரணமாக குய்ரினல் அரண்மனையில் உள்ள பிரபுக்களுக்கான அரண்மனைகளில்.  

## மேலும் பார்க்கவும்

- மேல்நிலை சேமிப்பு
# ஜாரி அருவி



**ஜாரி அருவி** (*Jhari Falls*) என்பது இந்தியாவின் கர்நாடக மாநிலத்தில் உள்ள சிக்மகளூரு மாவட்டத்தில் உள்ள முல்லையனகிரி மற்றும் பாபா புதன்கிரிக்கு அருகில் உள்ள ஒரு அருவி ஆகும். மலைகளில் உருவாகும் நீர் செங்குத்தான பாறைகளின் மீது, அகலமான மற்றும் மெல்லிய வெண்ணிற அடுக்குகளாகப் பாய்கிறது.  

இந்த அருவியானதுபெங்களூரில் இருந்து 267 கி.மீ. தொலைவிலும் மற்றும் சிக்மகளூரில் இருந்து 24 கி.மீ தொலைவிலும் அமைந்துள்ளது. இந்த அருவிக்கு அருகில் அமைந்துள்ள தொடர்வண்டி சந்திப்பானது கடூர் சந்திப்பு ஆகும். இந்த சந்திப்பு 57 கி.மீ. தொலைவில் உள்ளது. இந்த அருவிக்கு அருகில் உள்ள விமான நிலையமானது மங்களூரு விமான நிலையம் ஆகும். இது 180 கி.மீ தொலைவில் அமைந்துள்ளது. கடூர் அல்லது சிக்மகளூரில் இருந்து மகிழ்வுந்துகளை வாடகைக்கு எடுக்கலாம், ஆனால் அருவியை நெருங்கும் கடைசி ஐந்து கி.மீ. தொலைவினை ஈப்பு வழியாக மட்டுமே அணுக முடியும்.
# தூலியம்(II) புளோரைடு



**தூலியம்(II) புளோரைடு** (*Thulium(II) fluoride*) என்பது TmF<sub>2</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலாந்தனைடு வகை தனிமமான தூலியத்தின் புளோரைடு உப்பாக இது அறியப்படுகிறது. தூலியம்(II) புளோரைடு 900 ° செல்சியசு வெப்பநிலையில் சிர்க்கோனியம் டெட்ராபுளோரைடுடன் வினைபுரிந்து TmZrF<sub>6</sub> சேர்மத்தை உருவாக்குகிறது. இது அறுகோண படிக அமைப்பைக் கொண்டுள்ளது.  
தூலியம்(II) புளோரைடு குறித்து கூடுதலாக , குறைந்த வெப்பநிலை மௌசுபாவெர் நிறமாலையியல் ஆய்வும், துலியம்(II) புளோரைடின் சில கோட்பாட்டு ஆய்வுகளும் பதிவாகியுள்ளன.
# சாரங்கதர் தாஸ்


**சாரங்கதர் தாஸ்** (*Sarangadhar Das*;1886-1957) ஒரு இந்திய தேசியவாத புரட்சியாளரும், ஒடிசா அரசியல்வாதியும் ஆவார். தாஸ் ஒரிசாவில் (இன்றைய ஒடிசா ) நிலப்பிரபுத்துவத் தலைவர்களுக்கு எதிராகப் போராடினார். சுதந்திரத்திற்குப் பிறகு, இந்திய அரசியலமைப்புச் சபையின் உறுப்பினராகவும், இந்திய நாடாளுமன்ற உறுப்பினராகவும், சோசலிச கட்சியின் தலைவராகவும் இருந்தார்.  

## ஆரம்ப கால வாழ்க்கை
சாரங்கதர் தாஸ் 1886 இல் தேன்கனலில் ஹரேகிருஷ்ண சுமந்த பட்நாயக்கின் மகனாகப் பிறந்தார்.  

## கல்வி
1907 ஆம் ஆண்டில், தேன்கனல் மன்னரின் நிதியுதவியுடன் டோக்கியோ தொழில்நுட்பக் கல்லூரியில் படிக்க யப்பானுக்குச் சென்றார். 1909 இல், அமெரிக்காவிற்குச் சென்று பெர்க்லியிலுள்ள கலிபோர்னியா பல்கலைக்கழகத்தில் சர்க்கரை தொழில்நுட்பத்தைப் படித்தார். பின்னர் ஹவாய் தீவின் ஹொனலுலுவிலுள்ள சர்க்கரை ஆலையில் தலைமை வேதியியலாளராக பணியாற்றினார். 1911 இல், பெர்க்லியில் இருந்தபோது, "அமெரிக்காவின் பசிபிக் கடற்கரைக்கு வரவிருக்கும் இந்திய மாணவர்களுக்கான தகவல்" என்ற தகவல் ஆவணத்தை வெளியிட்டார். அதில் அமெரிக்காவில் உள்ள இந்தியர்களுக்கான மாணவர் வாழ்க்கை பற்றிய நடைமுறைத் தகவல்களும் ஆலோசனைகளும் அடங்கியிருந்தன.  

## இந்தியா திரும்புதல்
இந்தியா திரும்பிய பிறகு, சாரங்கதர் ஒடிசாவில் சர்க்கரை ஆலையை நிறுவ முயற்சித்தார். ஆனால் அம்முயற்சியில் தோல்வியடைந்தார். அப்போது ஆட்சியில் இருந்த நிலப்பிரபுத்துவ தலைவர்களுக்கு எதிராக செயல்பட்டவராக அறியப்பட்டார்.  

## அரசியல் வாழ்க்கை
1937 முதல் 1946 வரை ஒடிசா மாநில மக்கள் மாநாட்டின் பொதுச் செயலாளராக இருந்தார். 1946 முதல் 1947 வரை ஒடிசா மற்றும் மாநிலங்களின் பிராந்திய அமைப்பின் தலைவராக இருந்தார். 1939-1943 வரை அகில இந்திய மாநில மக்கள் மாநாட்டின் நிலைக்குழு உறுப்பினராகவும், 1947-1948 வரை அதன் பொதுச் செயலாளராகவும் இருந்தார்.  

இவரது அரசியல் வாழ்க்கையில் இந்திய தேசிய காங்கிரசு கட்சி மற்றும் சோசலிச கட்சி இரண்டிலும் உறுப்பினராக இருந்தார். 1939 முதல் 1945 வரை காங்கிரசு கட்சி உறுப்பினராகவும், 1946 முதல் 1949 வரை ஒடிசா சட்டமன்ற உறுப்பினராகவும் இருந்தார் பின்னர் காங்கிரசிலிருந்து விலகி சோசலிச கட்சியில் சேர்ந்தார்.  

தாஸ் இந்திய அரசியலமைப்பு சபையில் புதிதாக சுதந்திர இந்தியாவின் இந்திய அரசியலமைப்பு மற்றும் தற்காலிக பாராளுமன்றத்தை உருவாக்கியதாக குற்றம் சாட்டப்பட்டார்.  

இவர் 1951 முதல் 1952 வரை சோசலிச கட்சியின் (உத்கல்) தலைவராகவும், 1952 முதல் 1953 வரை மக்கள் மன்றத்தில் பிரஜா சோசலிச கட்சியின் துணைத் தலைவராகவும் பணியாற்றினார் தான் 1957 இல் இறக்கும்போது சோசலிச கட்சியில் இருந்தார்
# தூலியம் அசிட்டைலசிட்டோனேட்டு



**தூலியம் அசிட்டைலசிட்டோனேட்டு** (*Thulium acetylacetonate*) என்பது Tm(C<sub>5</sub>H<sub>7</sub>O<sub>2</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இவ்வாய்ப்பாட்டை சுருக்கமாக Tm(acac)<sub>3</sub> என்றும் எழுதலாம். தூலியம் ஐதராக்சைடு மற்றும் எத்தனாலில் கரைக்கப்பட்ட அசிட்டைலசிட்டோன் கரைசல் ஆகியவற்றின் வினை மூலம் தூலியம் அசிட்டைலசிட்டோனேட்டைத் தயாரிக்கலாம். இதன் ஒற்றைநீரேற்று வெற்றிடத்தில் ஆவியாகாது. இதன் இருநீரேற்றின் அசிட்டோநைட்ரைல் கரைசலும் 5-[(4-புளோரோபென்சிலிடின்)அமினோ]-8-ஐதராக்சிகுயினோலின் (எச்எல்) இன் இருகுளோரோமெத்தேன் கரைசலும் சேர்க்கப்பட்டு சூடாக்குவதன் மூலம் வினைநிகழ்ந்து [Tm<sub>4</sub>(acac)<sub>6</sub>(L)<sub>6</sub>(μ<sub>3</sub>-OH)<sub>2</sub>] என்ற அணைவுச் சேர்மம் உருவாகிறது.
# செனித் சங்மா


**செனித் சங்மா** (*Zenith Sangma*) இந்தியாவைச் சேர்ந்த ஓர் அரசியல்வாதியாவார். மேகாலயா மாநிலத்தின் ரங்சகோனா தொகுதியில் இருந்து தேர்ந்தெடுக்கப்பட்டு மேகாலயா சட்டப் பேரவையில் சட்டமன்ற உறுப்பினராக இருந்தார். முன்னாள் சட்டமன்ற உறுப்பினரான இவர் 2003, 2013, மற்றும் 2018 ஆம் ஆண்டுகளில் நடைபெற்ற தேர்தல்களில் வெற்றி பெற்றார்.  

சங்மா 2013 முதல் 2018 ஆம் ஆண்டு வரை மேகாலயா சட்டசபையின் விளையாட்டுத்துறை அமைச்சராக இருந்தார்.  

சங்மா மேகாலயாவின் முன்னாள் முதல்வர் முகுல் சங்மாவின் சகோதரர் ஆவார்.
# மார்கரிட்டாசைட்டு



**மார்கரிட்டாசைட்டு** (*Margaritasite*) என்பது Cs, K, H<sub>3</sub>O)<sub>2</sub>(UO<sub>2</sub>)<sub>2</sub>V<sub>2</sub>O<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சீசியத்தைக் கொண்டுள்ள இக்கனிமம் கார்னோடைட்டு குழுவைச் சேர்ந்த ஒரு கனிமமாகும். மார்கரிட்டாசைட்டு கனிமம் மஞ்சள் நிறத்தில் காணப்படுகிறது. P2<sub>1</sub>/a என்ற இடக்குழுவில் ஒற்றைச்சரிவச்சு கட்டமைப்பில் இக்கனிமம் படிகமாகிறது. என்ற குறியீட்டால் அடையாளப்படுத்துகிறது.  

## வரலாறு
1982 ஆம் ஆண்டு முதன்முதலில் மெக்சிகன் மாநிலமான சிகூவாகூவாவில் உள்ள அல்டாமா நகராட்சியின் பெனா பிளாங்கா மாவட்டத்தில் உள்ள மார்கரிடாசு யுரேனியம் படிவுகளில் மார்கரிட்டாசைட்டு கண்டுபிடிக்கப்பட்டது.
# இரகுநாத்து


**இரகுநாத்து** (*Raghunath*) இந்தியாவைச் சேர்ந்த ஓர் அரசியல்வாதியாவார். மத்தியப் பிரதேச மாநிலத்தைச் சேர்ந்த அரசியல்வாதியான இவர் 1957 ஆம் ஆண்டு நடைபெற்ற பொதுத் தேர்தலில் வெற்றி பெற்றதன் மூலம் மத்தியப் பிரதேச சட்டப் பேரவையின் சியோப்பூர் சட்டமன்ற உறுப்பினராகத் தேர்ந்தெடுக்கப்பட்டார். இந்து மகாசபை கட்சியை இரகுநாத்து பிரதிநிதித்துவப்படுத்தினார்.
# செஞ்சிறகு வானம்பாடி



**செஞ்சிறகு வானம்பாடி** (*Red-winged lark*)(*மிராப்ரா கைப்பர்மெட்ரா*) என்பது கிழக்கு ஆப்பிரிக்காவில் காணப்படும் வானம்பாடி குடும்பத்தில் உள்ள சிற்றினமாகும்.  

## வகைப்பாட்டியல்
செஞ்சிறகு வானம்பாடி வேற்று இடவழிச் சிற்றினத் தோற்றம் கூட்டமைப்பினை செம்பழுப்பு பிடரி வானம்பாடியுடனும், சோமாலி வானம்பாடியுடன் உருவாக்குகிறது. "செஞ்சிறகு வானம்பாடி" என்ற பெயர் சில நேரங்களில் இந்தியப் புதர் வானம்பாடியின் மாற்றுப் பெயராகப் பயன்படுத்தப்படுகிறது. சிவந்த இறக்கை வானம்பாடி அல்லது வங்காள புதர் வானம்பாடி ஆகியவற்றை விவரிக்க **செவ்விறகு புதர் வானம்பாடி** மற்றும் **செம்பழுப்பு இறகு புதர் வானம்பாடி** என்ற மாற்றுப் பெயர்களும் பயன்படுத்தப்படலாம்.  

### துணையினங்கள்
நான்கு துணையினம் அங்கீகரிக்கப்பட்டுள்ளன.  

- *மி. கை. கதங்கோரென்சிசு* <small>கேவ், 1940</small> - தென்கிழக்கு சூடான்
- *மி. கை. கைடெபோனென்சிசு* <small>மெக்டொனால்டு, 1940</small> — தெற்கு சூடான் மற்றும் வடகிழக்கு உகாண்டா
- கல்லா சிவப்பு இறகு வான்ம்பாடி (*மி. கை. கல்லாரம்*) <small>ஆர்டெர்ட், 1907</small> - எத்தியோப்பியா
- *மி. கை. கைப்பர்மெட்ரா* <small>(ரெய்ச்செனாவ், 1879)</small> - தெற்கு சோமாலியா முதல் வடகிழக்கு தான்சானியா வரை

## விளக்கம்

செஞ்சிறகு வானம்பாடி, செம்பிடறி வானம்பாடியினை விட அளவில் பெரியதாகும். இவை வலுவான அல்கு மற்றும் நீண்ட வாலினைக் கொண்டது. ஆனால் இவற்றின் உருவம் மற்றும் குரல் இவை ஒன்றாகக் காணப்படும் இடத்தில் இடைப்பட்டதாக இல்லை.  

## பரவலும் வாழிடமும்
செஞ்சிறகு வானம்பாடி பூமத்திய ரேகை பகுதியில் கிழக்கு ஆபிரிக்காவில் மிகவும் பரவலான வரம்பைக் கொண்டுள்ளது. இது எத்தியோப்பியா, கென்யா, சோமாலியா, தெற்கு சூடான், தான்சானியா மற்றும் உகாண்டாவில் காணப்படுகிறது. மேலும் உலகளாவிய 660,000 ச.கி.மீ. பரப்பினை வாழிடமாகக் கொண்டுள்ளது. இவை வெப்பமண்டலம், மிதவெப்பமண்டலம், வறண்ட, திறந்த, தாழ் நிலத்தில் வாழ்கின்றது.
# நீலகிரி சின்ன வானம்பாடி

**நீலகிரி சின்ன வானம்பாடி** (அறிவியல் பெயர்: *Alauda gulgula australis*) என்பது சின்ன வானம்பாடியின் துணையினம் ஆகும். இப்பறவை தென்னிந்தியாவின், நீலமலைப் பகுதிகளில் காணப்படுகிறது.  

## விளக்கம்
நீலகிரி சின்ன வானம்பாடியானது சிட்டுக்குருவி அளவில் சுமார் 15 செ. மீ. நீளம் இருக்கும். இதன் அலகு கொம்பு நிறமான பழுப்பு நிறத்திலும், கால்கள் பழுப்புத் தோய்ந்த ஊன் நிறத்திலும் இருக்கும். இதன் உடல் சிவப்புத் தோய்ந்த மஞ்சள் நிறமாக இருக்கும். உடலின் மேற்பகுதியில் தடித்த கருத்த கோடுகள் காணப்படும். இதன் புறவால் இறகுகள் வெண்மையாக இருக்கும். இதன் பொதுத் தோற்றம் நெட்டைக்காலியின் தோற்றத்தை ஒத்தது எனினும் பருத்த தோற்றமும் குறுகிய வாலும் கொண்டு இதனை எளிதாக வேறுபடுத்தி அறிய இயலும்.  

## பரவலும் வாழிடமும்
நீலகிரி சின்ன வானம்பாடியானது தென்னிந்தியாவின், நீலமலை சார்ந்த பகுதிகளை ஒட்டிய விளை நிலங்களிலும், பல்வெளியான மலைப் பள்ளத்தாக்குகளிலும் காணப்படுகின்றது. வடக்கு கருநாடகம், ஆந்திரம், தமிழ்நாடு முதலிய பகுதிகளில் *Alauda gulgula australis gulgula* என்ற அறிவியல் பெயரால் குறிப்பிடப்படும் துணையினம் இப்பறவைக்கு பதிலாகக் காணப்படுகிறது.  

## நடத்தை
நீலகிரி சின்ன வானம்பாடி பறவையானது இணையாகவோ சிறு கூட்டமாகவோ புல் வெளிகளில் இரைதேடக்கூடியது. ஈரம் மிகுந்த புல்வெளிகளிலும் குளங்கள் வாய்க்கால் கரைகள் ஆகியவற்றைச் சார்ந்த பகுதிகளில் புழு பூச்சிகளைப் பிடித்துத் தின்பதோடு புல்விதைகளையும் உண்ணும்.  

ஆண் பறவையானது உயரப் பறந்து இறக்கை அடித்தபடி வானில் மிதந்து தொடர்ந்து பத்து நிமிடங்கள் வரை இனிய குரலில் பாடும். அவ்வாறு பாட மிக உயரத்திற்கு செல்லும் இது ஒரு புள்ளி போல தோற்றம் தரும். ஆண்டு முழுவதும் இ்வ்வாறு பாடும் என்றாலும் இனப்பெருக்க காலத்தில் அடிக்கடி இவ்வாறு செய்யும். இவை நவம்பர் முதல் மே முடிய இனபுபெருக்கத்தில் ஈடுபடுகின்றன. சிறு புதர்கள், புல்தூறுகள் போன்றவற்றின் ஓரமாகத் தரையில் குழியில் புற்களைக் கொண்டு கோப்பை போல கூடமைக்கும். அதில் இரண்டு முதல் நான்கு வரையில் முட்டைகளை இடும். இதன் முட்டைகள் மஞ்சள் தோய்ந்த வெண்மையாக ஊதாப் பழுப்பான கறைகளோடுமு புள்ளிகளோடும் காட்சியளிக்கும்.
# சார்ப்பி வானம்பாடி



**சார்ப்பி வானம்பாடி** (***மிராப்ரா சார்ப்பி***) என்பது சோமாலியாவில் காணப்படும் அலாடிடே குடும்பத்தில் உள்ள வானம்பாடி சிற்றினமாகும். சார்ப்பி வானம்பாடி வடக்கு சோமாலியாவின் மேற்கு சோமாலியா அகணிய உயிரி ஆகும். இது எத்தியோப்பியாவின் அண்டை பகுதிகளிலும் காணப்படலாம். இந்த சிற்றினமானது மிகக் குறைந்த எண்ணிக்கையிலான மக்கள்தொகையைக் கொண்டிருப்பதாகக் கருதப்படுகிறது. இதன் வாழ்விடத்தின் சீரழிவு காரணமாக எண்ணிக்கையும் குறைந்து வருவதாகக் கருதப்படுகிறது. எனவே இது அழியும் நிலையில் உள்ள அருகிய இனமாக வகைப்படுத்தப்பட்டுள்ளது.
# வெண்வால் வானம்பாடி



**வெண்வால் வானம்பாடி** (*White-tailed lark*) அல்லது **வெள்ளை வால் வானம்பாடி** (*மிர்ராப்ரா அல்பிகௌடா*) என்பது ஆப்பிரிக்காவில் காணப்படும் வானம்பாடி குடும்பத்தில் உள்ள ஒரு சிற்றினம் இனமாகும்.  

## பிறபெயர்கள்
வெள்ளை வால் புதர் வானம்பாடி, வடக்கு வெள்ளை வால் புதர் வானம்பாடி மற்றும் வெள்ளை வால் புதர் வானம்பாடி ஆகியவை இதன் பிற பெயர்களாகும்.  

## பரவலும் வாழிடமும்
வெண்வால் வானம்பாடி, மேற்கு சாட், கிழக்கு சூடான், வடகிழக்கு தெற்கு சூடான், தென்-மத்திய எத்தியோப்பியா மற்றும் உகாண்டா மற்றும் மேற்கு கென்யாவிலிருந்து மத்திய தான்சானியா வரை காணப்படுகிறது. இது முக்கியமாக சாட் ஏரி மற்றும் விக்டோரியா ஏரியைச் சுற்றிக் காணப்படுகிறது.  

*மி. அல்பிகௌடா*வின் இயற்கையான வாழிடமானது வெப்பமண்டலத்திலிருந்து மிதவெப்ப மண்டலம், பருவகால ஈரமான அல்லது வெள்ளம் நிறைந்த தாழ் நிலப் புல்வெளி ஆகும்.
# பலவான் காகம்



**பலவான் காகம்** (*Palawan crow*)(*கோர்வசு புசிலசு*) என்பது கோர்விடே குடும்பத்தைச் சேர்ந்த ஒரு பசாரின் பறவை சிற்றினம் ஆகும். இது *கோர்வசு* பேரினத்தைச் சேர்ந்தது. இது முன்பு மெலிந்த அலகுக் காகத்தின் (*கோர்வசு என்கா*) துணையினமாகக் கருதப்பட்டது. ஆனால் தொகுதி வரலாற்றுச் சான்றுகள் இவை தனித்தனி சிற்றினங்கள் எனத் தெரிவிக்கின்றன. மேலும் பலவான் காகம் பன்னாட்டு பறவையியலாளர்கள் சங்கத்தால் தனிச் சிற்றினமாகப் பிரிக்கப்பட்டது.  

இது பிலிப்பீன்சு தீவில் மட்டும் காணப்படும் அகணிய உயிரி. இது மிண்டோரோ, பலவான் மற்றும் கலாமியன் தீவுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# ஆம்–இல்லை வினா


மொழியியலில், **ஆம்-இல்லை வினா** அல்லது **ஆம்-இல்லை கேள்வி** (es–no question) **இரும வினா, முனைவு வினா** அல்லது **பொதுக் கேள்வி** என்றும் அறியப்படும் இது ஒரு வினா ஆகும். ஆம் அல்லது இல்லை என்ற இரு பதிகளில் ஒன்றை மட்டுமே பெறுவதனை நோக்கமாகக் கொண்டு கேட்கப்படும் கேள்வியாகும். இந்த வினாவிற்கு உறுதியான நேர்மறையான அல்லது எதிர்மறையான பதில் கிடைக்கப்பெறும். இந்தவகையான வினாக்கள் ஆங்கிலத்தில் நேர்மறையான மற்றும் எதிர்மறையான வடிவங்களில் கேட்கப்படுகிறது  
- நேர்மறையான ஆம்/இல்லை கேள்வி: "நீங்கள் நாளை இங்கு வருவீர்களா?"
- எதிர்மறையான ஆம்/இல்லை கேள்வி: "நாளை நீங்கள் இங்கு இருக்க மாட்டீர்களா?"

ஆம்-இல்லை எனும் வினாக்கள் wh எனும் முனைப்பற்ற கேள்விகளுக்கு முரணானவை. wh கேள்விகள் ஆறு ஏனாக்களுடன் (("யார்", "என்ன", "எங்கே", "எப்போது", "ஏன்", "எப்படி") உருவாக்கப்படுகின்றன. இரண்டு மாற்றுகளுக்கு சாத்தியமான பதில்களின் வரம்பைக் கட்டுப்படுத்துவதற்குப் பதிலாக, உள்ளடக்கக் கேள்விகள் பரந்த அளவிலான மாற்று பதில்களைப் பெறலாம். உதாரணமாக எப்படி இந்தச் செயல் நடைபெற்றது? எனும் வினாவிற்கு பலவகையான விடைகள் கிடைக்கப்பெறலாம். எனவே இவை திறந்த கேள்விகள் எனவும் ஆம்-இல்லை கேள்விகள் மூடப்பட்ட கேள்விகள் எனவும் அழைக்கப்படுகிறது.
# உட்கூறு

மொழியில், ஓர் **உட்கூறு** (clause) என்பது ஒரு சொற்பொருள் முற்கூறுதல் (வெளிப்படுத்தப்பட்டதா இல்லையா) மற்றும் ஒரு சொற்பொருள் பயனிலை ஆகியவற்றை உள்ளடக்கிய ஓர் அங்கமாகும் . சொற்பொருள் முற்கூறுதல், ஒரு பொதுவான உட்பிரிவு ஒரு எழுவாய் மற்றும் தொடரியல் பயனிலையினைக் கொண்டுள்ளது, பிந்தையது பொதுவாக ஏதேனும் செயப்படுபொருள்கள் மற்றும் பிற மாற்றியமைப்புடன் வினைச்சொல்லைக் கொண்ட ஒரு வினைச்சொல் சொற்றொடர் ஆகும்.  

ஒரு முழுமையான எளிய வாக்கியத்தில் வினைமுற்றுடன் கூடிய ஒற்றை உட்பிரிவு உள்ளது. சிக்கலான வாக்கியங்களில் சுயாதீன உட்பிவு மற்றும் குறைந்தபட்சம் ஓர் சார்பு உட்பிவினையும் உள்ளடக்கியிருக்க வேண்டும்.  

## இரண்டு முக்கிய வேறுபாடுகள்
உட்பிரிவுகளின் விவாதத்திற்கான ஒரு முதன்மை பிரிவு என்பது **சுயாதீன உட்பிரிவுகள்** மற்றும் **சார்பு உட்பிரிவுகளுக்கு** இடையிலான வேறுபாடாகும். ஒரு சுயாதீனமான உட்பிரிவு என்பது தனித்து நிற்க முடியும், அதாவது அது ஒரு முழுமையான வாக்கியத்தை உருவாக்க முடியும். ஒரு சார்பு விதி, மாறாக, தனித்து நிற்க இயலாது மேலும் இவை பொருள் தருவதற்காக சுயாதீன உட்பிவினைச் சார்ந்திருக்கும்.  

இரண்டாவது முக்கிய வேறுபாடு வரையறுக்கப்பட்ட மற்றும் வரையறுக்கப்படாத உட்பிரிவுகளுக்கு இடையிலான வேறுபாட்டைப் பற்றியது. ஒரு வரையறுக்கப்பட்ட உட்பிரிவு கட்டமைப்பு ரீதியாக மைய வினைமுற்றைக் கொண்டுள்ளது, அதேசமயம் வரையறுக்கப்படாத உட்பிரிவின் கட்டமைப்பு ரீதியாக அதன் மையச் சொல் பெரும்பாலும் எச்சவினை ஆகும்.
# தனிப்பட்ட பிரதிப் பெயர்ச்சொல்

**ஆங்கிலத்தில் தனிப்பட்ட பிரதிப் பெயர்சொற்கள்** (personal pronouns) என்பது எண், நபர், வேற்றுமை மற்றும் இலக்கண பாலினம் ஆகியவற்றின் படி பல்வேறு வடிவங்களை எடுக்கும் ஆங்கில பிரதிபெயர்களின் துணைக்குழு ஆகும். நவீன ஆங்கிலத்தில் பெயர்ச்சொற்கள் அல்லது பெயரடைகளின் சொல் வடிவ மாற்றம் மிகக் குறைவாக உள்ளது, சில ஆசிரியர்கள் இதனை ஒரு பகுப்பாய்வு மொழி என்று விவரிக்கிறார்கள். ஆனால், ஆங்கில இடப் பெயர்ச்சொல்லின் நவீன ஆங்கில அமைப்பு பழைய ஆங்கிலம் மற்றும் மத்திய ஆங்கிலத்தின் சில சொல் வடிவ மாற்ற சிக்கலைப் பாதுகாத்துள்ளது.  

### முழுமையான அட்டவணை
முழுமையான தனிப்பட்ட பிரதிப் பெயர்சொற்கள் கீழே உள்ள அட்டவணையில் காட்டப்பட்டுள்ளன.  
| தன்மை | myself
(நானே) |
| --- | --- |

- கடவுளைப் பற்றி குறிப்பிடுகையில் தனிப்பட்ட பிரதிப்பெயர்சொற்கள் தலைப்பெழுத்துகளில் எழுதப்படுகின்றன.
# துர்கா லால்



பண்டிதர் **துர்கா லால்** (*Durga Lal*; 1948 - 21 ஜனவரி 1990) செய்ப்பூர் கரானாவின் புகழ்பெற்ற கதக் நடனக் கலைஞர் ஆவார். இவர் ராஜஸ்தானின் மகேந்திரகரில் பிறந்தார். 1989 ஆம் ஆண்டு *கனாஷ்யாம்* என்ற நடன நாடகத்தில் முக்கியக் கதாபாத்திரத்தில் நடித்ததற்காக இவர் அறியப்படுகிறார். நாடகத்திற்கான இசையை ரவி சங்கர் இசையமைத்திருந்தார். பர்மிங்காம் ஓபரா நிறுவனம் தயாரித்தது. இவர் 1984 இல் சங்கீத நாடக அகாடமி விருதைப் பெற்றார்  

## தொழில் வாழ்க்கை
இவர் சுந்தர் பிரசாத்தின் சீடர். ஒரு கதக் நடனக் கலைஞராக இருந்ததோடு, ஒரு பாடகராகவும் இருந்தார். பக்கவாத்தியங்களும் வாசிப்ப்பார். புது தில்லியில் உள்ள தேசிய கதக் நடனக் கழகத்தில் (கதக் கேந்திரா) கதக் கற்பித்தார். லாலின் சகோதரர் பண்டிட் தேவி லால் ஒரு புகழ்பெற்ற கதக் நடனக் கலைஞர் ஆவார். தேவிலாலின் மனைவி கீதாஞ்சலி லாலும் சங்கீத நாடக அகாடமி விருது வென்றவர் (2007). சகோதரர்கள் இருவரும் சிறு வயதிலேயே இறந்துவிட்டனர்.  

## இறப்பு
துர்கா லால் 1990 ஜனவரி 1 அன்று காலமானார். இவரது மரணத்திற்குப் பிறகு இவரது குழந்தைகள் மற்றும் பிற கலைச் சங்க உறுப்பினர்கள் ஆண்டுதோறும் பண்டிட் துர்கா லால் நினைவு விழாவை ஏற்பாடு செய்கின்றனர். 2021 இல், திருவிழா அதன் 31வது வருடத்தை நிறைவு செய்தது.  

பண்டிட் துர்கலாலின் சீடர்களில் புகழ்பெற்ற நடனக் கலைஞர்களான உமா டோக்ரா, ஜெயந்த் கஸ்துவார் மற்றும் மங்கள பட் ஆகியோர் அடங்குவர். பாக்கித்தானைச் சேர்ந்த நிகாத் சவுத்ரி பண்டிட் லாலின் குறிப்பிடத்தக்க மாணவியாவார்.  

## விருதுகள்
- பத்மசிறீ விருது
- சங்கீத நாடக அகாதமி விருது
# இராஜ ராஜ நரேந்திரன்


**இராஜராஜ நரேந்திரன்** (*Rajaraja Narendra*) ( ஆட்சி 1022-1061 கி.பி ) தென்னிந்தியாவில் வேங்கி இராச்சியத்தின் கீழைச் சாளுக்கிய மன்னர் ஆவார். இராஜராஜ நரேந்திரன் ராஜமகேந்திராவரம் (தற்போதைய ராஜமன்றி) என்ற நகரை நிறுவினார். இவரது காலம் அதன் சமூக மற்றும் கலாச்சார பாரம்பரியத்திற்கு பிரபலமானது. முதலாம் இராஜராஜ சோழனின் ஆட்சியின் போது, ராஜமகேந்திராவரம் மேலைச் சாளுக்கியரால் சூறையாடப்பட்டது. சோழ வம்சத்தின் அரசியல் ஆதரவுடன் மேலைச் சாளுக்கியருக்கும் மற்ற அண்டை வம்சங்களுக்கும் இடையே போர்கள் நடந்தன.  

முதலாம் இராசேந்திர சோழனின் மகள் அம்மங்கை தேவி, விமலாதித்திய சாளுக்கியரின் மகனான இராஜராஜ நரேந்திரனை மணந்தார். இதன் மூலம் சோழர்களுக்கும் சாளுக்கியர்களுக்கும் இடையிலான நிலப்பிரபுத்துவ உறவு அரிஞ்சய சோழன் முதல் மூன்று நூற்றாண்டுகளாக தொடர்ந்தது.  

இராஜராஜ நரேந்திரனின் மகன், முதலாம் குலோத்துங்க சோழன் என்றும் அழைக்கப்படும் இராஜேந்திர சாளுக்கியன், தனது தாய்வழி மாமாவுக்காக கெடா (தற்போதைய மலேசியா) மீது படையெடுத்தார். சோழ மற்றும் சாளுக்கிய வம்சங்களை ஒன்றிணைத்து கங்கைகொண்டசோழபுரத்தில் சோழப் பேரரசின் மன்னரானார். அவர் ஒரு தாராளவாத ஆட்சியாளராக இருந்தார். மேலும், தனது ஆட்சியின் போது அவரது தளபதிகள் மற்றும் அரச அதிகாரிகளுக்கு பல நில மானியங்களை வழங்கினார். வரிகளை தளர்த்தியதால், 'சுங்கம் தவிர்த்த சோழன்' என்றும் அழைக்கப்பட்டார்.  

கிழக்கு சாளுக்கியர்களின் மூதாதையரான குப்ஜா விஷ்ணுவர்தனன் தனது திம்மாபுரம் தகடுகளில் மானவ்ய கோத்திரத்தைச் சேர்ந்தவர் என்று கூறிக் கொண்டார். விஜயநகரப் பேரரசின் அரவிடு வம்சத்தினர் இராஜராஜ நரேந்திரனின் வம்சாவளியைக் கூறினர். இருப்பினும் அவர்கள் ஆத்ரேய கோத்திரத்தைச் சேர்ந்தவர்கள் எனக் கருதப்படுகிறது.  

## இலக்கியப் படைப்புகள்
கீழைச் சாளுக்கிய வம்சம் சைனம் மற்றும் சைவ சமயத்தை ஆதரித்தது. இராஜராஜ நரேந்திரன் தானும் ஒரு சைவராக அறிவித்தார். மத குருமார்களை மதித்து தமிழ், தெலுங்கு, சமசுகிருதம் ஆகிய மொழிகளையும் மதங்களையும் வளர்த்தார். மகாபாரதத்தை தெலுங்கில் மொழிபெயர்க்குமாறு தனது ஆசிரியரும், ஆலோசகரும், அரசவைக் கவிஞருமான நன்னய்யா என்ற கவிஞரைக் கேட்டுக் கொண்டார். இருப்பினும், நன்னய்யா காவியத்தின் இரண்டரை பர்வங்களை மட்டுமே மொழிபெயர்க்க முடிந்தது.  

## இதனையும் காண்க

- கீழைச் சாளுக்கியர்
- சாளுக்கியர்
- சோழர்
- ராஜமன்றி
- சாரங்கதாரா
# பெலன் ஆறு

**பெலன் ஆறு** (*Belan River*)(बेलन नदी) என்பது இந்தியாவின் உத்தரப்பிரதேச மாநிலத்தில் உள்ள ஒரு ஆறு ஆகும். இந்த ஆற்றின் கரையில் உள்ள வரலாற்றுக்கு முந்தைய தளங்களால் இந்த ஆறு பிரபலமானது.  

## தோற்றம்
பெலன் ஆறு சோன்பத்ரா மாவட்டத்தின் மேற்குப் பகுதியிலிருந்து உருவாகி, மிர்சாபூர் மற்றும் பிரயாக்ராஜ் மாவட்டங்களின் தெற்குப் பகுதியில் பாய்கிறது.  

## சங்கமம்
பிரயாக்ராஜ் மாவட்டத்தில் இது தே. நெ. 27 மற்றும் தோங்கி கிராமத்திற்கு அருகில் தமாசா ஆற்றுடன் சங்கமிக்கிறது.  

## வரலாற்று முக்கியத்துவம்
உள்ள பஞ்சமுகி மலையில் பெலன் பள்ளத்தாக்கு குகை ஓவியங்கள்]]  
இது வரலாற்றுக்கு முந்தைய தளங்களுக்குப் பிரபலமானது. இது புதிகற்காலத்துடன் தொடர்புடையது. சோபானிமண்டோ என்பது மட்பாண்டங்கள் தயாரிப்பதற்கும், கோல்திவா அரிசி போன்ற தானியங்களுக்கும் பிரபலமானது. இந்த இரு இடங்களும் (இரண்டும் பிரயாக்ராஜ் மாவட்டத்தில்) பெலன் ஆற்றின் கரையில் விந்தியாவின் வடக்கு விளிம்புகளில் அமைந்துள்ள இரண்டு முக்கியமான அகழ்வாராய்ச்சி தளங்கள் ஆகும்.
# பைன்சாகி ஆறு


**பைன்சாகி ஆறு** (*Bhainsahi River*) என்பது இந்தியாவின் உத்தரப்பிரதேசத்தில் அமைந்துள்ள ஒரு ஆறு ஆகும். பைன்சாகி ஆறு சுமார் 175 கி.மீ. தூரம் பாய்கிறது. இது காசீப்பூர், மவூ மற்றும் ஆசம்கர் மாவட்டங்கள் வழியாகச் செல்கிறது. இது சுல்தான்பூரில் உள்ள தோசுத்பூருக்கு அருகில் ஓடி, பகதூர்கஞ்ச் நகருக்கு அருகில் டன்ஸ் ஆற்றுடன் கலக்கின்றது.
# பிரெஞ்சு மூன்றாம் குடியரசு


**பிரெஞ்சு மூன்றாம் குடியரசு** (French Third Republic) (, சில நேரங்களில் என்றும் எழுதப்படுகிறது) என்பது 4 செப்டம்பர் 1870 முதல் பிரான்சில் பின்பற்றப்பட்ட ஓர் அரசாங்க அமைப்பு ஆகும். பிராங்கோ-புருசிய போரின் போது இரண்டாம் பிரெஞ்சு பேரரசு வீழ்ச்சி அடைந்ததற்கு பிறகு இது தொடங்கப்பட்டது. 10 சூலை 1940 வரை இது நீடித்தது. இரண்டாம் உலகப் போரில் பிரான்சு வீழ்ச்சியடைந்து விச்சி அரசாங்கம் நிறுவப்படும் வரை இது நீடித்தது.
# அபீஸ் அலி கான்


**அபீஸ் அலி கான்** (*Hafiz Ali Khan*; 1888-1972) ஒரு இந்திய சரோத் கலைஞர். சரோத் இசைக்கலைஞர்களின் பங்காஷ் கரானாவின் (பள்ளி அல்லது பாணி) ஐந்தாவது தலைமுறை வழித்தோன்றலான இவர், தனது இசையின் பாடல் அழகுக்காக அறியப்பட்டார். அவ்வப்போது விமர்சனத்திற்கு ஆளானாலும், இவரது கற்பனையானது பெரும்பாலும் இவரது காலத்தில் நிலவிய கடுமையான துருபத் பாணியை விட அரை-பாரம்பரிய தும்ரி மொழிக்கு நெருக்கமாக இருப்பதை கைவிடவில்லை. 1960 இல் இந்திய அரசு பத்ம பூசண் விருதை வழங்கி கௌரவித்தது.  

## நிகழ்ச்சி
அபீஸ் அலியின் தோற்றம் மிகவும் விரும்பப்பட்ட இசைக்கலைஞர்களில் ஒருவராக ஆக்கியது. இது பெரும்பாலும் குரல் இசையால் ஆதிக்கம் செலுத்தும் ஒரு சகாப்தத்தில் ஒரு வாத்தியக்கலைஞருக்கு சாதாரண சாதனையாக இல்லை. குவாலியரில் அரசவை இசைக்கலைஞராக இருந்தபோது, இவர் வங்காளத்திற்கு பல பயணங்களை மேற்கொள்வார். அங்கு இவர் முக்கிய இசை விழாக்களில் நிகழ்த்தினார், மேலும் பல சீடர்களுக்கு கற்பித்தார். இரண்டு பெங்காலி பிரபுக்களான ராய்சந்த் போரல் மற்றும் மன்மத கோஷ் ஆகியோர் இவருக்கு பொருளுதவி வழங்கினர். " காட் சேவ் தி கிங் " என்ற தனித்துவமான பிரித்தானிய நாட்டுப்பண்ணை காலனித்துவ இந்தியாவின் ஆளுநர்கள் முன் இசைத்து பாரட்டைப் பெற்றார்.  

## மரபு
இபீஸ் அலி 1972 இல் தனது 84 வயதில் புது தில்லியில் இறந்தார். இவரது பெயரில் ஒரு சாலையை முதல்வர் திருமதி. சீலா தீக்‌சித் பிப்ரவரி 10 அன்று திறந்து வைத்தார். நிஜாமுதீன் தொடருந்து நிலையத்திற்கு இது 2வது நுழைவுச் சாலையாகும். தலைநகரில் தான்சேன் மற்றும் தியாகராஜருக்குப் பின் ஒரு கலைஞரின் பெயரிடப்பட்ட ஒரே சாலை இதுதான். இந்த சாலை சுமார் 300 மீட்டர் நீளம் கொண்டது.  

## இதனையும் காண்க

- வசந்த் ராய்
- அலாவுதீன் கான்
- பகதூர் கான்
- ராதிகா மோகன் மைத்ரா
- அம்ஜத் அலி கான்
- புத்ததேவ் தாசு குப்தா
- அலி அக்பர் கான்
# சோட்டி சரயு

**சோட்டி சரயு** அல்லது **தமாசா ஆறு** என்பது இந்தியாவில் உத்தரப்பிரதேசத்தில் ஓடும் ஒரு ஆறாகும். இது உத்தரப் பிரதேசத்தில் அம்பேத்கர் நகர், பைசாபாத் தொடங்கி, மவூ வழியாக பெப்னாவில் மற்றொரு ஆறான பெப்னாவுடன் கலக்கிறது. இதன் பின்னர் இவை அஞ்சோர்பூரில் கங்கையுடன் இணைகிறது. இது ஒரு வற்றாத ஆறாகும். இதில் 2005-ல் பெரு வெள்ளம் ஏற்பட்டது.  

மத்தியப் பிரதேசத்தில் கைமூர் மலைத்தொடரில் உற்பத்தியாகி சிர்சாவில் கங்கையில் கலக்கும் தம்சா நதியுடன் இதைக் குழப்பிக் கொள்ளக் கூடாது.  

## ஆற்றோட்டம்

1. தாண்டா
1. பாசுகரி
1. நியோரியே
1. அடோலியா
1. ராஜே சுல்தான்பூர்
1. மகாராஜ்கஞ்ச்
1. பிலரியகஞ்ச்
1. லாட்காட்
1. தோகாரிகாட்
1. மதுவன்

## நகரங்கள் மற்றும் மலைப்பகுதி

- தாண்டா (ராஜ்காட், நிஜாம்காட்)
- ராஜே சுல்தான்பூர் (கம்ஹாரியாகாட், பாலுகாட், சாதிபுர்காட்)
- தோஹாரிகாட் (முக்திதம்)
# தியோகா


<templatestyles src="Module:Infobox/styles.css"></templatestyles>  
**தியோகா** (*Deoha*) என்பது இராமகங்கா ஆற்றின் துணை ஆறாகும். இது சிவாலிக் மலைகளில் உருவாகிஉத்தராகண்டம் மற்றும் உத்தரப்பிரதேசம் மாநிலங்களில் பாய்கிறது. இது உத்தராகண்டம் மாநிலத்தின் குமாவுன் பகுதியில் **நந்தா** அல்லது **நந்தௌர்** என்ற பெயர்களால் அறியப்படுகிறது. உத்தரப்பிரதேசத்தின் சமவெளியில் நுழைந்தவுடன், இந்த ஆறு தியோகா எனும் பெயரில் அழைக்கப்படுகிறது. மேலும் கீழ்ப்பகுதிகளில், இது **கர்ரா** என்றும் அழைக்கப்படுகிறது.  

சீக்கியர்களின் புனித நகரமான நானக்மாட்டா தியோகாவின் கரையில் அமைந்துள்ளது, இங்குதான் ஆற்றின் மீது நானக் சாகர் அணை கட்டப்பட்டுள்ளது. பிலிபித், பிசல்பூர், ஷாஜகான்பூர் மற்றும் சாண்டி ஆகியவை இதன் கரையில் அமைந்துள்ள மற்ற முக்கிய நகரங்கள் ஆகும்.  

## மேலும் பார்க்கவும்

- நந்தௌர் வனவிலங்கு சரணாலயம்
# தர்ம வீரா


**தர்ம வீரா** (*Dharma Vira*) , (இந்தியக் குடிமைப் பணி) (20 ஜனவரி 1906 - 16 செப்டம்பர் 2000) ஒரு இந்திய அரசு ஊழியரும், அரசியல்வாதியும் ஆவார். இவர் பஞ்சாப், அரியானா, மேற்கு வங்காளம் மற்றும் கர்நாடகாவின் ஆளுநராகப் பணியாற்றினார். வீரா இந்திய அரசின் அமைச்சரவைச் செயலாளராகவும் பணியாற்றினார்.  

## ஆரம்ப கால வாழ்க்கை
தர்ம வீரா, 1906 ஆம் ஆண்டு ஜனவரி 20 ஆம் தேதி பிஜ்னோரில் ராஜா ஜ்வாலா பிரசாத் மற்றும் பாக்யாதி தேவிக்கு மகனாகப் பிறந்தார். 1929 மற்றும் 1930 க்கு இடையில் படிக்க லண்டனுக்குச் செல்வதற்கு முன்பு, அலகாபாத்தில் உள்ள முயர் மத்திய கல்லூரியில் படித்தார். அக்டோபர் 1930 இல் தேர்வுகளில் தேர்ச்சி பெற்றார். நவம்பர் மாதம் இந்தியா திரும்பினார்.  

1932 இல் தயாவதி கங்கா ராம் என்பவரை மணந்தார். பின்னர் உத்தரபிரதேசத்தில் நீதிபதியாக இருந்தார். ஆனால் 1941 முதல் மத்திய இந்திய அரசாங்க விவகாரங்களில் அதிக ஈடுபாடு காட்டினார்.  

## அரசுப் பணிகள்
இவர் இரண்டாம் உலகப் போரின்போது இறக்குமதிக்கான துணைத் தலைமைக் கட்டுப்பாட்டாளராக பணியாற்றினார். மேலும் 1945 இல் இந்தியாவின் ஜவுளி ஆணையராக இருந்தார். ஐக்கிய ராச்சியத்தின் 1946 புத்தாண்டு கௌரவத்தில் கௌரவிக்கப்பட்டார்.  

சுதந்திரத்திற்குப் பிறகு, ஜவகர்லால் நேருவுடன் நெருக்கமாகப் பணியாற்றினார். மேலும் 1947 இல் இந்திய அமைச்சரவையின் இணைச் செயலாளராக இருந்தார். பின்னர் 1950-51 ஜவகர்லால் நேருவின் முதன்மை தனிப்பட்ட செயலாளராகவும், 1951-3 இல் இலண்டனில் உள்ள இந்திய உயர் ஆணையரின் வணிக ஆலோசகராகவும் ஆனார்.  

1954 இல், செக்கோசிலோவாக்கியாவின் தூதராக நியமிக்கப்பட்டார். அதில் 1956 வரை பணியாற்றினார். பின்னர், இந்தியா திரும்பியதும் 1962 வரை புனர்வாழ்வு அமைச்சகத்தின் செயலாளராக பணியாற்றினார் . மேலும், 1962 இல் வேலைகள், வீட்டுவசதி மற்றும் வழங்கல் அமைச்சகத்தின் செயலாளராக இருந்தார்.  

1963 முதல் 1964 வரை தில்லியின் தலைமை ஆணையராகவும், பின்னர் 1964 முதல் 1966 வரை அமைச்சரவைச் செயலாளராகவும், மத்திய அமைச்சர்கள் குழுவின் செயலாளராகவும் இருந்து அணு ஆற்றல் ஆணையத்தின் தலைவராகவும் இருந்தார்.  

## ஆளுநர்
கீழ் கண்ட மாநிலங்களின் ஆளுநராகவும் பணியாற்றினார்:  

- பஞ்சாப் மற்றும் அரியானா, 1966-67
- மேற்கு வங்காளம் 1967-69
- கருநாடகம் (மைசூர்),1969–72

1977-83 தேசிய காவல் ஆணையத்தின் தலைவராக இருந்தார். தரம் வீரா நவம்பர் 1973 முதல் செப்டம்பர் 1976 வரை இந்திய சாரணர் சங்கத்தின் தலைவராக]] பணியாற்றினார்.  

## விருதுகள்
1999 இல் இந்திய அரசு இவருக்கு பத்ம விபூசண் வழங்கி கௌரவித்தது. இவர் செப்டம்பர் 16, 2000 அன்று இறந்தார்.
# கோசி ஆறு (உத்தராகண்டம்)



**கோசி** (Kosi River) அல்லது **கௌஷிகி** என்றும் அழைக்கப்படும் **கோசி ஆறு**, ராமகங்கா நதியின் துணை ஆறாகும். இது உத்தராகண்டம் மாநிலத்தில் குமாவோன் பகுதியில் உள்ள ஒரு முக்கியமான ஆறாகும். கைர் மற்றும் சிசே காடுகள் இந்த ஆற்றின் கரையில் காணப்படுகின்றன. கோசி ஆற்றின் நீளம் கி.மீ. ஆகும். இதன் படுகை சுமார் சதுர கி.மீ. பரப்பளவில் பரவியுள்ளது.  

## ஆற்றோட்டம்
அருகே ஜிம் கார்பெட் தேசிய பூங்கா வழியாக பாய்கிறது]]  
கோசி கௌசானிக்கு அருகில் உள்ள தரபாணி தாரிலிருந்து உருவாகி தெற்கு நோக்கி பாய்கிறது. சோமேஷ்வர் மற்றும் அல்மோரா நகரங்கள் வழியாகப் பாய்ந்து, குவாராப்பை அடைந்து, சுயால் நதியுடன் இணைகிறது. குவாராப்பிலிருந்து, இது கைர்னா, கரம்பனி மற்றும் பெட்டல்காட் வழியாக மேற்கு நோக்கிப் பாய்கிறது. சால்ட் பட்டியை அடைந்த பிறகு, இது மோகன் வரை வடமேற்கு திசையில் பாய்கிறது. இதன்பின் இங்கிருந்து இது ஒரு கூர்மையான வளைவை எடுத்து தென்கிழக்கு நோக்கிப் பாயத் தொடங்குகிறது. திக்குலியைக் கடந்து, ராம் நகரில் சமவெளியில் இறங்குகிறது. சுமார் பயணம் செய்த பிறகு ராம்நகரிலிருந்து, சுல்தான்பூரில் உத்தரப்பிரதேச மாநிலத்திற்குள் நுழைகிறது. இது ராம்பூர் நகரின் இடப்புறம் வழியாகச் சென்று, உத்திரப் பிரதேசத்தின் ராம்பூர் மாவட்டத்தில் உள்ள சாகாபாத் வட்டத்தின் சாம்ராவ்ல் கிராமத்திற்கு அருகில் இராமகங்கையுடன் இணைகிறது.
# பாரத் ராம்


**பாரத் ராம்** (*Bharat Ram*) அல்லது **லாலா பாரத் ராம்** (15 அக்டோபர் 1914 - 11 ஜூலை 2007) ஒரு இந்திய தொழிலதிபர் ஆவார்.  

## சுயசரிதை
இவர் பிரித்தானிய இந்தியாவில் தில்லியில் பிறந்த ராம், தில்லி கிளாத் &amp;amp; ஜெனரல் மில்ஸை நிறுவிய லாலா ஸ்ரீ ராமின் மகன். ராம் தனது ஆரம்பக் கல்வியை புதுதில்லியின் மாடர்ன் பள்ளியில் முடித்தார். டெல்லி செயின்ட் ஸ்டீபன் கல்லூரியில் கணிதத்தில் பட்டம் பெற்றார். 1935 இல் பட்டம் பெற்ற பிறகு, தில்லி கிளாத் & ஜெனரல் மில்ஸில் பயிற்சியாளராகச் சேர்ந்தார். 1958 இல் அதன் தலைவராகவும், நிர்வாக இயக்குநராகவும் உயர்ந்தார்.  

ராம் 1970 இல் ஸ்ரீராம் ஃபைபர்ஸ், ஸ்ரீ ராம் உரங்கள் என்ற நிறுவனங்களை நிறுவினார். பல்வேறு அரசாங்க குழுக்களிலும் பணியாற்றினார். தொழில்துறை இந்தியாவின் பார்வை மற்றும் இஸ்தான்புல்லில் இருந்து வியன்னா வரை என்றஇரண்டு புத்தகங்களை எழுதியுள்ளார். இந்தியன் ஏர்லைன்ஸ் நிறுவனத்தின் தலைவராகவும் இருந்துள்ளார். 1972 இல் இந்திய அரசு இவருக்கு பத்ம பூசண் விருது வழங்கி கௌரவித்தது.
# ரகுநாத் கிருஷ்ணா பட்கே


**ரகுநாத் கிருஷ்ணா பட்கே** (*Raghunath Krishna Phadke*; 1884-1972) இந்திய சிற்பி ஆவார். தனது வாழ்நாளின் பெரும்பகுதியை பம்பாய் மாகாணத்தின் தார் பகுதியில் கழித்தார். இந்திய அரசு 1961 ஆம் ஆண்டு இவருக்கு பத்மசிறீ விருது வழங்கி கௌரவித்தது.  

## பட்கே கலையரங்கம்
பட்கே பசீனில் பிறந்தார். அங்கு தனது ஆரம்ப பள்ளிப் படிப்பை பசீன் ஆங்கிலப் பள்ளியில் பயின்றார். 20 ஆம் நூற்றாண்டின் முதல் பாதியில், தார் மகாராஜா கலையின் புரவலராக இருந்தார். மேலும் பல கலைஞர்களை தனது இராச்சியத்திற்கு அடிக்கடி அழைப்பார். பட்கே அவர்களில் ஒருவர். அவரது வேண்டுகோளின் பேரில், மத்தியப் பிரதேசத்தில் உள்ள தார் நகரத்தில் பட்கே ஒரு கலையரங்கத்தைத் தொடங்கினார். பின்னர், 1933 இல் தாரில் குடியேறினார் இது இன்று பட்கே கலையரங்கம் என்று அழைக்கப்படுகிறது. இது தார் கோட்டையின் வெளிப்புறத்தில் அமைந்துள்ளது.  

இன்று இந்த அருங்காட்சியகத்தில் மகாத்மா காந்தி, ஜவகர்லால் நேரு, பால கங்காதர திலகர், இராசாராம் மோகன் ராய் போன்ற இந்திய வரலாற்றின் பல முக்கிய நபர்களின் சிற்பங்கள் உள்ளன. அரசர்கள், ராணிகள், உள்ளூர் தலைவர்கள் மற்றும் ஆன்மீகத் தலைவர்களின் மார்பளவு சிலைகளும் உள்ளன.  
அரங்கத்தில் அனைத்து மார்பளவுகளும் ஒரு கல்வி பாணியில் வரிசையாக வரிசையாக உள்ளன.  

தார், இந்தூர் மற்றும் உஜ்ஜைனியில் உள்ள பொது இடங்களில் நிறுவப்பட்டுள்ள மார்பளவு சிலைகளில் பட்கேவின் சொந்த கலை பாரம்பரியத்தை காணலாம்.  

## அரசு நுண்கலை நிறுவனம், தார்
1939 ஆம் ஆண்டு நவம்பர் 24 ஆம் தேதி பட்கேயின் வழிகாட்டுதலின் கீழ் அரசு நுண்கலை நிறுவனம் நிறுவப்பட்டது. இது சர் ஜே ஜே கலைப்பள்ளி, மும்பை மற்றும் இந்திரா கலா சங்கீத் விஸ்வவித்யாலயா, கைராகர், ராஜ்நந்தகாவுன், சத்தீசுகர் ஆகியவற்றுடன் இணைக்கப்பட்டுள்ளது. 2002 முதல், இந்த நிறுவனம் மத்தியப் பிரதேச அரசாங்கத்தின் உயர்கல்வி அமைச்சகத்தின் கீழ் செயல்படுகிறது.
# ஓங் ஆறு

**ஓங் ஆறு** (*Ong River*) மகாநதி ஆற்றின் துணை ஆறாகும். இது ஒடிசாவின் குறுக்கே 240 கி.மீ. ஓடி மகாநதியுடன் இணைகிறது. சோன்பூரின் மேலோட்டத்தின் போத், தெல் ஆற்றுடன் இணைகிறது. இந்த ஆறு 467 மீட்டர் உயர்ந்து 204 கி.மீ. தூரம் ஓடி மகாநதியுடன் இணைகிறது. இது சுமார் வடிநில பரப்பளவைக் கொண்டுள்ளது  

ஓங் ஆற்றுக்கு அருகில் ஓடும் ஆறுகள்: தெல் ஆறு (76 கி.மீ), கூர்க்கா ஆறு (, சுபர்ணரேகா ஆறு (, கோதாவரி , மனேர் ஆறு (
# திருமணச் சான்றிதழ்

**திருமணச் சான்றிதழ்** (marriage certificate பேச்சு வழக்கில் **திருமணக் கோடுகள்** ) என்பது இரண்டு பேர் திருமணம் செய்து கொண்டவர்கள் என்பதற்கான அதிகாரப்பூர்வ அறிக்கையாகும். பெரும்பாலான அதிகார வரம்புகளில், திருமணத்தின் குடிமைப் பதிவுக்குப் பிறகுதான் அரசாங்க அதிகாரியால் திருமணச் சான்றிதழ் வழங்கப்படுகிறது.  

சில அதிகார வரம்புகளில், குறிப்பாக அமெரிக்காவில், திருமணச் சான்றிதழ் என்பது இரண்டு பேர் திருமண விழாவை மேற்கொண்ட அதிகாரப்பூர்வ பதிவாகும். திருமண உரிமங்கள் இல்லாத அதிகார வரம்புகளும் இதில் அடங்கும். மற்ற அதிகார வரம்புகளில், திருமண உரிமம் என்பது ஒரு திருமணத்திற்கு அனுமதி வழங்குவதற்கும், பின்னர் திருமணம் நடந்ததை பதிவு செய்வதற்கு அதே ஆவணத்திற்கு ஒப்புதல் அளிப்பதற்கும் என இரட்டை நோக்கத்திற்கு உதவுகிறது.  

பல காரணங்களுக்காக திருமணச் சான்றிதழ் தேவைப்படலாம். ஒரு நபரின் பெயரை மாற்றுவதற்கான ஆதாரமாகவோ, குழந்தையின் சட்டப்பூர்வ பிரச்சினைகளில், விவாகரத்து நடவடிக்கைகளின் போது அல்லது பிற நோக்கங்களுக்காகவோ இது தேவைப்படலாம்.  
## இதனையும் காண்க
- இந்தியாவின் அடையாள ஆவணங்கள்
# சரித் அசலங்க


**சரித் அசலங்க** (*Charith Asalanka*, பிறப்பு: 29 சூன் 1997) இலங்கையின் தொழில்முறைத் துடுப்பாட்ட வீரர் ஆவார், இவர் தேசிய அணிக்காக மூன்று வகையான துடுப்பாட்டங்களிலும் விளையாடுகிறார், பன்னாட்டு இருபது20 போட்டிகளில் தேசிய அணியின் துணைத் தலைவராகவும் பணியாற்றுகிறார். ஒரு இடது கை துடுப்பாட்டக்காரரான அசலங்க 2021 சூனில் இலங்கைக்காக பன்னாட்டு அரங்கில் அறிமுகமானார்.  

## பன்னாட்டுத் துடுப்பாட்டம்
சூன் 2021 இல், இங்கிலாந்துக்கான சுற்றுப்பயணத்திற்கான இலங்கை அணியில் அசலங்க இடம்பிடித்தார். 2021 சூன் 29 அன்று இலங்கைக்காக இங்கிலாந்துக்கு எதிரான ஒருநாள் பன்னாட்டுப் போட்டியில் அறிமுகமானார். 2021 சூலையில், இந்தியாவிற்கு எதிரான தொடருக்கான இலங்கை அணியில் இடம் பெற்றார். 2021 சூலை 19 அன்று, அசலங்கா இந்தியாவிற்கு எதிராக தனது முதல் பன்னாட்டு ஒருநாள் அரைசதத்தை அடித்தார். தனது இ20ப அறிமுகத்தை 2021 சூலை 25 அன்று, இலங்கைக்காக இந்தியாவுக்கு எதிராக விளையாடினார்.
# தென்னிந்திய கருஞ்சிவப்பு வால் வானம்பாடி

**தென்னிந்திய கருஞ்சிவப்பு வால் வானம்பாடி** (அறிவியல் பெயர்: *Ammomanes phoenicura testacea*) என்பது கருஞ்சிவப்பு வால் வானம்பாடியின் துணையினம் ஆகும். இது தென்னிந்தியாவில் காணப்படுகிறது.  

## விளக்கம்
தென்னிந்திய கருஞ்சிவப்பு வால் வானம்பாடியானது சிட்டுக்குருவியைவிட சற்றுப் பெரியதாக சுமார் 16 செ.மீ. நீளம் இருக்கும். இதன் அலகு கொம்பு நிறமாக அடிப்பகுதி ஊன் நிறமாக இருக்கும். இதன் விழிப்படலம் பழுப்பாகவும், கால்கள் வெளிர் பழுப்பாகவும் இருக்கும். உடலின் மேற்பகுதி பழுப்பாகச் சற்றுச் சிவப்புத் தோய்ந்து காணப்படும். இறக்கையின் பிற இறகுகளும் வால் முனையும் ஆழ்ந்த பழுப்பாக இருக்கும். மோவாயும், தொண்டையும் வெளிர் கருஞ்சாம்பல் நிறத்தில் இருக்கும். மார்பும் வயிறும் கருஞ்சிவப்பாக இருக்கும். மார்பில் பழுப்புக் கோடுகள் காணப்படும். பிட்டம், வாலடி, இறக்கைகளின் உள் இறகுகளும் கருஞ்சிவப்பாக இருக்கும்.  

## பரவலும் வாழிடமும்
தென்னிந்திய கருஞ்சிவப்பு வால் வானம்பாடியானது தென்னிந்தியா முழுவதும் கேரளம் நீங்கலாக காணப்படுகிறது. இது பொதுவாக வறண்ட மணற்பாங்கான பகுதிகளில் காணப்படுகிறது. புதர் காடுகள், விளைநிலங்கள் சார்ந்தும் ஆங்காங்கே சிரிவதைக் காணலாம்.  

## நடத்தை
இணையாகவும் சிறு கூட்டமாகவும் காணப்படும் இப்பறவை தரையில் குறுக்கும் மறுக்குமாக ஓடியாடி இரைதேடும். நெல் முதலான தானியங்களையும் புல் விதைகளையும் உணவாகக் கொள்ளும். இப்பறவை வானில் பாய்ந்து பாய்ந்து உயரப் பாடியபடியே எழுந்து பறந்து திரியும்.  

இவை மார்ச் முதல் சூன் வரை இனப்பெருக்கத்தில் ஈடுபடுகின்றன. பிற வானம்பாடிகளைப் போல தரையில் பல்லால் கோப்பை வடிவிலான கூடு அமைக்கும். அதில் மூன்று அல்லது நான்கு மஞ்சள் கலந்த வெண்மையான முட்டைகளை இடும். முட்டையில் செம்பழுப்புப் புள்ளிகளும் கறைகளும் காணப்படும்.
# பணியாளர் அறை


**பணியாளர் அறை** அல்லது **ஆசிரியர் அறை** (staff room) என்பது பள்ளி அல்லது கல்லூரிகளில் ஆசிரியர்கள் அல்லது பணியாளார்களுக்கு ஒதுக்கப்பட்டுள்ள அறையினைக் குறிப்பதாகும். வகுப்புகள் இல்லாத போது ஆசிரியர்கள் அல்லது ஊழியர்கள் ஓய்வெடுக்க, வேலை பற்றி விவாதிக்க, பாடப் பொருள் தொடர்பான ஆலோசனைகளை பெற, கற்றல் கற்பித்தல் உபகரணங்கள் தயார் செய்ய, சாப்பிட மற்றும் பழகக்கூடிய **பொதுவான அறையாக** இருக்கலாம்.
# பர்தோபெலிசு



***பர்தோபெலிசு*** (*Pardofelis*) என்பது பெலிடே பூனை குடும்பத்தின் ஒரு சிற்றினமாகும். இந்த சிற்றினமானது தென்கிழக்கு ஆசியாவைச் சேர்ந்த ஒரு சிற்றினத்தை மட்டும் உள்ளடக்கியதாக வரையறுக்கப்படுகிறது. இச்சிற்றினம் பளிங்குப் பூனை ஆகும். இந்த பேரினத்தில் கீழ் தற்பொழுது கேட்டோபுமா பேரினத்தில் வகைப்பட்டுள்ள இரண்டு சிற்றினங்களும் இருந்தன.  

*பர்தோபெலிசு* என்ற சொல் இலத்தீன் வார்த்தைகளான *பார்டசு* சிறுத்தைப்புலி மற்றும் *பெலிசு* பூனை ஆகியவற்றால் ஆனது. இது பளிங்குப் பூனையினை மாதிரி இனமாகப் புள்ளிகளின் அடிப்படையில் குறிக்கிறது.  

## வகைப்பாட்டியல் வரலாறு
1858ஆம் ஆண்டில் உருசிய ஆய்வாளரும் இயற்கை ஆர்வலருமான நிகோலாய் செவர்ட்ஸோவ் என்பவரால் *பர்தோபெலிசு* முதன்முதலில் முன்மொழியப்பட்டது. இது வெப்பமண்டல ஆசியாவில் பளிங்குப் பூனை உள்ளடக்கிய பேரினப் பெயராக இருந்தது. பிரித்தானிய விலங்கியல் நிபுணர் ரெஜினால்ட் இன்னசு போகாக் 1917ஆம் ஆண்டில் *பார்தோபெலிசின்* வகைப்பாட்டியலை அங்கீகரித்தார். இது பளிங்கு பூனை மட்டுமல்ல, போர்னியோ விரி குடா பூனை *பார்தோபெலிசு படியாவையும்* உள்ளடக்கியது. ஏனெனில் இவற்றின் மண்டை ஓடுகளின் வடிவத்தில் ஒற்றுமைகள் உள்ளன. 1939ஆம் ஆண்டில், சாவகம், சுமாத்திரா ஆகிய நாடுகளிலும் இந்தியாவில் டார்ஜிலிங் மற்றும் சிக்கிம் ஆகிய பகுதிகளில் கிடைத்த தோல்கள் மற்றும் மண்டை ஓடுகளின் அடிப்படையில் *பார்தோபெலிசு மர்மோராட்டாவை* விவரித்தார்.  

2006 வரை, *பர்தோபெலிசின்* வகைப்பாடு ஒற்றை சிற்றின பேரினமாகப் பரவலாக ஏற்றுக்கொள்ளப்பட்டது. நூற்றாண்டின் தொடக்கத்தில் மேற்கொள்ளப்பட்ட மரபணு பகுப்பாய்வு போர்னியோ விரி குடா பூனை *பர்தோபெலிசு பாடியா* மற்றும் ஆசிய தங்கப் பூனை *பர்தோபெலிசு தெம்மின்கியுடன்* நெருங்கிய மரபணு உறவை வெளிப்படுத்தியது. இவை அனைத்தும் மற்ற பூனைக்குடுத்திலிருந்து சுமார் 9.4 மில்லியன் ஆண்டுகளுக்கு முன்பு தோன்றியவை. எனவே *பார்தோபெலிசு* பேரினத்தில் வைக்க முன்மொழியப்பட்டது. இதற்கிடையில், *பார்தோபெலிசு* என்பது *கேடோபுமாவின்* ஒத்ததாகக் கருதப்படுகிறது.  

இந்த கிளைக்கும் பூனை குடும்பத்தில் உள்ள மற்ற உயிரினங்களுக்கும் இடையிலான உறவும் தெளிவாகிவிட்டது. *பர்தோபெலிசு* சிற்றினங்கள் பாந்தெரினே துணைக் குடும்பத்திலிருந்து தோன்றவில்லை. ஆனால் பெரும்பாலும் சிறிய பூனை இனங்களான பெலினேயின் மற்ற முக்கிய கிளையைச் சேர்ந்தவை. தற்போதுள்ள வேறு எந்த பூனை இனத்தையும் விடச் *சேர்வால்*, கறகால் பூனை மற்றும் ஆப்பிரிக்கப் பொன்னிறப் பூனைகளுடன் மிகவும் சமீபத்திய பொதுவான மூதாதையரைப் பகிர்ந்து கொள்கின்றன.  

## சிறப்பியல்புகள்
*பர்தோபெலிசு* பேரினத்தினைச் சார்ந்த உயிரிகள் சிறிய நீண்ட வாலுடன், குட்டையான தலையுடன் வட்டமான காதுகளுடன் கூடியன. *பிரியோனிலூரசு* மற்றும் தொடர்புடைய கிழக்கத்திய வகைகளிலிருந்து வேறுபடுகின்றன. இவற்றின் மண்டை ஓடு உயரமாகவும் வட்டமாகவும் இருக்கும். நடு இறக்கையுருஎன்பு குழிவு ஈட்டி வடிவத்துடன், தடிமனான விளிம்புகள் அல்லது சிறந்த வெளிப்புற முகடுகளுடன் உள்ளன. மண்டை ஓடு குறுகியது, அகலமானது, முதுகுப் பகுதியில் வலுவாகக் குவிந்துள்ளது, ஒப்பீட்டளவில் நீளமாகவும் குறைவாகவும் இல்லை. முன் மேற்றாடை எலும்பின் நாசிக் கிளை மெல்லியதாக உள்ளது. விரிவடையவில்லை, முகவாய் உச்சி மேலே சுருக்கப்படவில்லை, மேல்தாடை எலும்பு மூச்செலும்பிற்கு எதிராக இருக்கும் இடத்தில் விரிவடையாது. மேலும் கட்குழியின் கீழ் எலும்புத் துளை காணப்படவில்லை.
# பி. சி. சர்க்கார்


**புரோதுல் சந்திர சர்க்கார்** (*Protul Chandra Sorcar*; 23 பிப்ரவரி 19136 ஜனவரி 1971) ஒரு இந்திய மாய வித்தையாளர் ஆவார். இவர் 1950கள் மற்றும் 1960கள் முழுவதும் சர்வதேச அளவில் செயல்பட்ட மாய வித்தைக்காராக இருந்தார், நேரடி பார்வையாளர்கள் மற்றும் தொலைக்காட்சியில் இவர் *இந்திரஜால்* என்ற நிகழ்ச்சியை நிகழ்த்தினார். 1971 ஆம் ஆண்டு ஜனவரி 6 ஆம் தேதி, யப்பானின் ஹொக்கைடோவில் உள்ள அசஹிகாவாவில், தனது 57 வயதில் மாரடைப்பால் இறந்தார்.  

## தொழில்
21 வயதில், சர்க்கார் முறையான கல்வியை கைவிட முடிவு செய்தார் (ஒரு பொறியியலாளராக படிக்க வாய்ப்பிருந்தது). மேலும் இந்தியாவில் தொழில் நடத்த குறைந்த அளவே வாய்ப்பிருந்தாலும், மாய வித்தை செய்பவபராக மாற முடிவு செய்தார்.  

1930களின் நடுப்பகுதியில் கொல்கத்தாவிலும் யப்பான் போன்ற பல நாடுகளிலும் நிகழ்ச்சிகளை நிகழ்த்தியபோது சர்க்கார் பிரபலமானார். தனது பிற நிகழ்ச்சிகளிடையே 1964இல் பூமிக்கு மேலே மிதக்கும் ஒரு பெண்ணின் சாகசத்தை நிகழ்த்தினார். கணபதி சக்கரவர்த்தி இவருக்கு வழிகாட்டியாக இருந்தார்.  

1956 இல், பிபிசியின் *பனோரமா* நிகழ்ச்சியில் மாயைவித்தையில் ஒரு பெண்ணை இரண்டாக அறுக்கும் நிகழ்ச்சியை இவர் நிகழ்த்தினார். அதை நேரடியாக தொலைக்காட்சி நிகழ்ச்சியாக நிகழ்த்தியபோது, ஐக்கிய ராச்சியத்தில் அது பெரும் கவனத்தை ஈர்த்தது. ஏனெனில் முடிவில் பெண்கள் உண்மையில் பாதியாக வெட்டப்பட்டு இறந்தது போல் தோன்றியது, இது பொதுமக்களிடையே பீதியை ஏற்படுத்தியது.  

இவர் "உலகின் சிறந்த மந்திரவாதி" என தனக்குத்தானே பெயரிட்டுக் கொண்டார்.  

சர்க்கார் 1971 இல் யப்பானில் இறந்தார்.  

## சொந்த வாழ்க்கை
சர்க்கார், வசந்தி தேவி என்பவரை மணந்தார். இவர்களுக்கு மாணிக் சர்க்கார் மற்றும் இளைய பி. சி. சர்க்கார் உட்பட மூன்ரு மகன்கள் இருந்தனர்.  

## விருதுகள்

- இந்திய அரசு கொல்கத்தாவில் உள்ள ஒரு பெரிய தெருவுக்கு *ஜாதுசாம்ராட் பிசி சர்கார் சரணி* என இவரது பெயரை சூட்டியுள்ளது
- 26 ஜனவரி 1964 அன்று இந்திய அரசு பத்மசிறீ விருது வழங்கி கௌரவித்தது

## அஞ்சல் முத்திரை

பிப்ரவரி 23, 2010 அன்று, இந்திய அஞ்சல் துறை இவரை கௌரவிக்கும் வகையில் ஒரு நினைவு முத்திரையை வெளியிட்டது.
# சினலோ காகம்


**சினலோ காகம்** (*Sinaloa crow*)(***கோர்வசு சினாலோயே***) என்பது மேற்கு மெக்சிகோவைப் பூர்வீகமாகக் கொண்ட காக சிற்றினம் ஆகும்.  

## விளக்கம்
சினலோ காகம் கிட்டத்தட்ட தமௌலிபாசு காகம் (*கோர்வசு இம்பரேடசு*) போன்று தோற்றமுடையது. உடல் நீளம் அதேபோன்று 34 முதல் 38 செ.மீ. ஆகும். இது ஊதா நிறத்துடன் பளபளப்பான, பட்டு போன்ற, கருப்பு நிற இறகுகளுடன் கருப்பு அலகு, கால்கள் மற்றும் பாதங்களைக் கொண்டுள்ளது. இரண்டு இனங்களும் குரலில் குறிப்பிடத்தக்க அளவில் வேறுபடுகின்றன.  

## பரவலும் வாழிடமும்
சினலோ காகம் பசிபிக் சரிவில் தெற்கு சோனோராவிலிருந்து தெற்கே மன்சானிலோ வரை காணப்படுகிறது. இக்காக்கை கடலோரப் பகுதிகளில் வசிக்கிறது. இங்கு இது கடற்கரை, பகுதி பாலைவனம், திறந்த வனப்பகுதிகள், ஆற்றங்கரைகள் மற்றும் 300 மீட்டர் உயர மலைகளில் உணவு தேடுகிறது. கடலோர நகரங்கள் மற்றும் கிராமங்களில் இது மிகவும் பொதுவாகக் காணப்படும்.  

## உணவு
தரையில் மற்றும் மரங்களில் உணவு எடுத்துக்கொள்ளும். கடலோரத்தில் தனது உணவைக் கண்டுபிடிப்பதற்காகப் பொருட்களைத் திருப்புவதைக் காணலாம். மேலும் இது சிறிய மட்டி, நண்டு மற்றும் பூச்சி போன்ற முதுகெலும்பில்லாத உயிரினங்களை உட்கொள்கிறது. பல வகையான பழங்களையும் உண்ணும். மேலும் வாய்ப்பு கிடைக்கும்போது முட்டை மற்றும் கூடுகளில் காணப்படும் குஞ்சுகளையும் உணவாக உட்கொள்ளும்.  

## இனப்பெருக்கம்
பெரும்பாலும், இந்த பறவை முள் மரத்திலோ அல்லது உயரமான தென்னை மரத்திலோ கூடு கட்டும். இதன் கூடு சிறியதாக இருந்தாலும் அமெரிக்க காகத்தை ஒத்ததாகக் கூறப்படுகிறது.  

## குரல்
குரல் தமௌலிபாசு காகத்திலிருந்து முற்றிலும் வேறுபட்டது.  

## பட இணைப்புகள்

- பறவைகளின் விவரம்
# கண்ணகி (பக்கவழி நெறிப்படுத்தல்)

**கண்ணகி** என்பவர் தமிழ்க் காப்பியமான *சிலப்பதிகாரத்தின்* மையக் கதாபாத்திரமாக விளங்கும் பழம்பெரும் தமிழ்ப் பெண்மணி ஆவார்.  

**கண்ணகி** என்ற தலைப்பு கீழ்கண்டவற்றைக் குறிப்பிடலாம்:  

- *கண்ணகி* (பேகன் மனைவி) சங்க காலத்தில் வாழ்ந்த வேளிர் தலைவனான பேகனின் மனைவி
- *சிலப்பதிகாரத்தின்* தெய்வீக வடிவம் கண்ணகி அம்மன்
- கண்ணகி வழக்குரைக் காவியம் ஈழத்து ஆரியச் சக்கரவர்த்திகள் கால தமிழ் இலக்கியம்
- *கண்ணகி* (1942 திரைப்படம்), ஒரு தமிழ்க் காவியத் திரைப்படம்
- *கண்ணகி* (செய்தித்தாள்), ஒரு தமிழ் செய்தித்தாள்
- கண்ணகிபுரம் இலங்கையில் ஒலிபரப்பான ஒரு வானொலித் தொடர் நாடகம்.
- கண்ணகி (ஷிண்டோ), ஷாமன் அல்லது மைக்கோ என்பதற்கான யப்பானிய சொல்
- *கண்ணகி: கிரேஸி ஷ்ரைன் மெய்டன்ஸ்*, எரி டகேனாஷியின் 2005 ஜப்பானிய மங்கா தொடர், இது 2008 அசைபடத் தொலைக்காட்சித் தொடராக மாற்றப்பட்டது.
- கண்ணகி (2023 திரைப்படம்) 2023 ஆண்டு வெளியான தமிழ்த் திரைப்படம்
- கண்ணகி (திரைப்படம்), ஜெயராஜ் இயக்கிய மலையாளத் திரைப்படம்
# கணபதி சக்கரவர்த்தி


**கணபதி சக்கரவர்த்தி** (*Ganapati Chakraborty*; 1858 - 20 நவம்பர் 1939) கொல்கத்தாவைச் சேர்ந்த ஒரு மாய வித்தையாளர். வங்காளத்தில் நவீன மாயவித்தையின் முன்னோடியாகக் கருதப்படுகிறார். பி. சி. சர்க்கார் மற்றும் கே. லால் ஆகியோரின் வழிகாட்டியாக இருந்தார்.  

## ஆரம்ப கால வாழ்க்கை
சக்ரவர்த்தி ஹூக்லி மாவட்டத்தின் ஸ்ரீராம்பூர் அருகே உள்ள சத்ரா கிராமத்தில் வங்காள பிராமண ஜமீந்தார் குடும்பத்தைச் சேர்ந்தவர். சில சொத்து மோதல்கள் காரணமாக, இவரது தந்தை மகேந்திரநாத் சக்ரவர்த்தி தனது மகன் பிறப்பதற்கு முன்பே ஹவுரா மாவட்டத்திலுள்ள சால்கியாவுக்கு குடிபெயர்ந்தார். 1858 இல், கணபதி சால்கியாவில் பிறந்தார். சிறுவயதில் படிப்பில் சிறிதும் ஆர்வம் காட்டாமல் பாடுவதிலும் இசையிலும் ஆர்வம் காட்டினார்.  

17 அல்லது 18 வயதில், மாயவித்தை மற்றும் இயற்கைக்கு அப்பாற்பட்ட குணப்படுத்தும் நுட்பங்களைக் கற்றுக்கொள்வதற்காக இந்து துறவிகளின் மடங்களில் சேர தனது வீட்டை விட்டு வெளியேறினார். இந்த காலகட்டத்தில், தனது முதல் மந்திர ஆசிரியரான *கெஸ்ட்ரபால் பாசக்* மற்றும் *ஜவகர்லால் தர்* போன்ற சில மந்திரவாதிகளுடன் தொடர்பு கொண்டார்.  

## தொழில்

சக்ரவர்த்தி, *கிரேட் பெங்கால் சர்க்கஸில்* நகைச்சுவை நடிகராக தனது வாழ்க்கையைத் தொடங்கினார். அங்கு தனது வேடிக்கையான தந்திரங்களால் பிரபலமானார். விரைவில் மந்திர தந்திரங்களைக் காட்டத் தொடங்கினார். இவரது இரண்டு செயல்களான "இல்லூஷன் பாக்ஸ்" மற்றும் "இல்யூஷன் ட்ரீ" பார்வையாளர்களை மயக்கியது. 1908 ஆம் ஆண்டு பிரியநாத் போஸின் சர்க்கஸுடன் இவர் சிங்கப்பூர் சுற்றுப்பயணத்தின் போது, இவரது சீட்டு கட்டு வித்தைகளும், தந்திரங்களும் மாய வித்தையும் வெற்றிகரமாக நிரூபிக்கப்பட்டன.  

இவர் தனது புகழ்பெற்ற தந்திரமான "காங்ஷா காரகர்" என்பதை உருவாக்கினார்.  

இவர் அமானுசிய சக்திகளைக் கொண்டவர் என்று பார்வையாளர்கள் நம்பினர். பேராசிரியர் போஸின் சர்க்கஸில் சிறந்த நடிகருக்கான விருதைப் பெற்றார். இவர் எளிதில் கோபம் கொள்பவரகவும், கட்டுக்கடங்காத பேச்சும் கொண்டவர். இந்த இயல்பு காரணமாக, இவரது சகாக்கள் இவருக்கு துர்வாச முனி என்ற பட்டத்தை வழங்கினர்.  

பின்னர், சக்ரவர்த்தி பேராசிரியர் போஸின் சர்க்கஸை விட்டு வெளியேறி, முன்னாள் கலைஞர்களைக் கொண்டு தனது சொந்த சர்க்கஸை உருவாக்கினார். இந்தியா முழுவதும் சுற்றுப்பயணம் செய்து பெரும் புகழையும் பணத்தையும் சம்பாதித்தார்.  

## பிற்கால வாழ்வு
சக்ரவர்த்தி தனது பிற்கால வாழ்க்கையில் கொல்கத்தாவிற்கு அருகிலுள்ள பராநகரில் ஒரு வீட்டையும் ஒரு கோயிலையும் கட்டினார். தனது எஞ்சிய வாழ்நாள் முழுவதையும் ஆன்மீக நாட்டத்தில் கழித்தார். வங்காள மொழியில் 'யாதுபித்யா' என்ற புத்தகத்தில் எழுதினார். தனது சொத்தை ஸ்ரீ பூபேந்திர நாத் ராய் சௌத்ரிக்கு வழங்க முடிவு செய்தார்